|  |  |  |  |  |  |
| --- | --- | --- | --- | --- | --- |
| MÄÄRUS | | | | EELNÕU | |
| Kadrina | | 27. august 2025 nr | | |
|  | |  | | | |

Alusharidusseadusest tulenevate ülesannete delegeerimine

Määrus kehtestatakse kohaliku omavalitsuse korralduse seaduse § 22 lõike 2 alusel.

**§ 1. Ülesannete delegeerimine**

(1) Delegeerida Kadrina vallavalitsusele alusharidusseaduses (edaspidi AHS) kohaliku omavalitsuse üksuse ja lasteaia pidaja pädevusse antud järgmised ülesanded ja otsustamine:

1) AHS § 5 lõike 1 alusel tagab lastehoiukoha kõigile pooleteise- kuni kolmeaastastele lastele ning lasteaiakoha kõigile kolme- kuni seitsmeaastastele lastele, kelle elukoht on selle omavalitsuse territooriumil ja kelle vanem on avaldanud soovi kohta kasutada oma territooriumil asuvas lastehoius või lasteaias;

2) AHS § 5 lõike 5 alusel annab välja lastehoiukoha ja lasteaiakoha võimaldamiseks haldusakti või sõlmib halduslepingu halduskoostöö seaduses sätestatud korras;

3) AHS § 5 lõike 6 kohaselt teeb vanemale info kättesaadavaks kohaliku omavalitsuse pakutavatest lastehoiu- ja lasteaiakohtadest;

4) AHS § 5 lõike 7, § 57 lõike 1 alusel kehtestab lastehoidu ja lasteaeda vastuvõtu ja sealt väljaarvamise korra;

5) AHS § 10 lõigete 6 ja 7 alusel otsustab rühmades laste piirarvu suurendamise;

6) AHS § 12 lõike 2, § 39 lõike 3 alusel loob võimalused lapsele ja perele vajalike tugiteenuste tagamiseks;

7) AHS § 12 lõike 3 alusel määrab vajadusel lasteaia direktori tugiteenuste koordineerijaks;

8) AHS § 16 lõike 4 alusel otsustab lasteaia mitmes tegevuskohas tegutsemise;

~~9) AHS § 19 lõike 3 alusel kinnitab lasteaia arengukava;~~

10) AHS § 25 lõike 2 alusel loob vajadusel õppejuhi ametikoha lasteaia õppekava rakendamise ning õpi- ja kasvukeskkonna nõuete tagamiseks, sealhulgas õpetajate ja abiõpetajate ning teiste töötajate professionaalsuse toetamise ja täienduskoolituse ning vanematega koostöö korraldamisega seotud ülesannete täitmiseks;

11) AHS § 25 lõike 4 alusel kuulutab välja direktori ametikoha täitmiseks konkursi ja kehtestab konkursi korra;

12) AHS § 27 lõike 1 kohaselt loob vajadusel lasteaeda täiendavad ametikohad AHS sätestatud ülesannete täitmiseks eelarve piires;

13) AHS § 34 lõike 2 alusel moodustab lastehoius liitrühma;

14) AHS § 46 lõike 4 alusel kehtestab toidukulu päevamaksumuse;

15) AHS § 46 lõike 5 alusel lepib kokku teise kohaliku omavalitsuse üksusega lastehoiu- ja lasteaiakoha kasutamise kulu tasumise korras;

16) AHS § 48 lõike 1 alusel teostab teenistuslikku järelevalvet munitsipaallasteaia ja lastehoiu tegevuse üle.

(2) Delegeerida Kadrina Vallavalitsusele kui ametiasutusele järgmised kohaliku omavalitsuse üksuse pädevusse antud ülesanded:

1) AHS § 6 lõike 1 alusel võtab vastu vanema taotluse pooleteise- kuni kolmeaastase lapsele lastehoiukoha ning kolme- kuni seitsmeaastasele lapsele lasteaiakoha saamiseks arvestades koha kasutamise soovitud algusaega ja soovitud lastehoiu või lasteaia tegevuskohta;

2) AHS § 6 lõikest 2 tulenevalt arvestab lapse lastehoidu või lasteaeda vastuvõtmist otsustades esmajärjekorras lastehoiu või lasteaia elukohalähedust, kui taotluses märgitud lastehoius või lasteaias ei ole vanema soovitud algusajal vabu kohti;

3) AHS § 6 lõikest 3 tulenevalt lahendab vanema taotluse ja teeb otsuse lapse lastehoidu või lasteaeda vastuvõtmise kohta hiljemalt kaks kuud enne taotluses märgitud koha kasutamise algusaega välja arvatud juhul kui , kui vanem on esitanud taotluse vähem kui kaks kuud enne koha kasutamise soovitud algusaega. Kui vanem on esitanud taotluse vähem kui kaks kuud enne koha kasutamise soovitud algusaega, lahendab kohaliku omavalitsuse üksus vanema taotluse ja teeb otsuse lapse lastehoidu või lasteaeda vastuvõtmise kohta hiljemalt kahe kuu jooksul taotluse esitamisest arvates;

4) AHS § 12 lõikest 2 tulenevalt täidab teiste õigusaktide alusel tugiteenuste korraldamist, mis tagab alushariduse omandamise iga lapse individuaalseid vajadusi ja võimeid arvestades;

5) AHS § 12 lõike 8 alusel on õigus töödelda hariduse infosüsteemi andmeid lapsele ja perele vajalike tugiteenuste tagamiseks.

(3) Kadrina Vallavalitsusel kui ametiasutusel on õigus määrata haldusmenetluse seaduse § 8 lõike 2 alusel struktuurüksus, ametnik või ametnikud, kelle ülesandeks on ametiasutuse pädevuses olevate ülesannete täitmine.

**§ 2. Määruse jõustumine**

Määrus jõustub kolmandala päeval pärast Riigi Teatajas avaldamist.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |

Seletuskiri määruse eelnõu "Alusharidusseaduses sätestatud ülesannete delegeerimine" juurde

Kohaliku omavalitsuse korralduse seaduse (KOKS) § 22 lõike 2 järgi otsustab õigusaktiga

kohaliku omavalitsuse, kohaliku omavalitsuse üksuse või kohaliku omavalitsuse organi

pädevusse antud küsimused omavalitsusüksuse nimel volikogu, kes võib nende küsimuste

lahendamise delegeerida vallavalitsusele.

1. septembril 2025 jõustub uus alusharidusseadus (AHS), mis sätestab alushariduse korraldamise

alused, isikute õigused ja kohustused alushariduse kättesaadavuse tagamisel ja alushariduse

omandamise toetamisel ning munitsipaal- ja eralasteaia ning lastehoiu tegevuse, rahastamise ja

järelevalve alused.

Alusharidusseadus asendab varasema „Koolieelse lasteasutuse seaduse“ (KELS) ning sealhulgas toob uus seadus kaasa muudatused nimetustes –seni kasutatud "volikogu", "üksus", „vallavalitsus“ ja "pidaja"asemel kasutatakse termineid "kohaliku omavalitsuse üksus" ja "lasteaia või lastehoiupidaja".

AHS § 16 lõike 1 kohaselt on munitsipaallasteaia pidaja kohaliku omavalitsuse üksus ja

eralasteaia pidaja on eraõiguslik juriidiline isik.

Seaduse rakendamisel on seega vajalik selgelt määratleda, milliseid ülesandeid täidab

volikogu ja millised delegeeritakse vallavalitsusele.

Eelnõuga tagatakse õigusselgus ja kooskõla alusharidusseadusega. Lasteajapidajale ja kohaliku omavalitsuse üksusele seadusega antud ülesannete täitmise delegeerimisel vallavalitsusele ehk täitevvõimule toimub seadusega pandud ülesannete täitmine operatiivsemalt ja paindlikumalt. Vallavalitsusele delgeeritakse olemuselt tema kui täidesaatva organi ülesanded.

Volikogule jääb kontrolliv funktsioon ja jätkuvalt lasteaia ja lastehoiu asutamine, ümberkorraldamine ja lõpetamine (AHS § 16 lg 1, § 17, KOKS § 22 lg 1 p 34); ja osalustasu kehtestamine (AHS § 46 lg 4).

Eelnõu koostas

Marika Mardõkainen

vallasekretär

Marika.mardõkainen@kadrina.ee